רונלד פישר הציג את המבחן בשנת 1922. ההקשר המפורסם ביותר של המבחן הוא ניסוי "הליידי טועמת התה", המתואר בספרו של פישר משנת 1935. הליידי, ד"ר מוריאל בריסטול, טענה כי היא מסוגלת לזהות על ידי טעימה אם ספל תה הוכן באופן שבו תחילה נמזגו המים הרותחים ולאחר מכן הוסף להם חלב, או להפך. כדי לבחון את טענתה, פישר ערך ניסוי בו הוגשו לליידי לטעימה 8 ספלי תה, כאשר בארבעה מהם נמזגו תחילה המים הרותחים ואז נוסף להם החלב, ובארבעה נמזג תחילה החלב ולאחר מכן נוספו המים הרותחים. הניסוי יצר לוח שכיחות של שני משתנים איכותיים, שכל אחד מהם מקבל שני ערכים. משתנה אחד מציין את האופן בו הוכן ספל התה, והשני מציין את קביעתה של הליידי לגבי אופן הכנת התה.
המבחן המקורי שהציג פישר התאים ללוח שכיחות דו ממדי בעל שתי שורות ושתי עמודות, אולם בהמשך הוא הוכלל ללוח שכיחות דו ממדי כלשהו, כלומר כאשר כל משתנה יכול לקבל מספר כלשהו של ערכים
. במקרה הכללי, נוסחאות החישוב מסובכות יותר ובדרך כלל לא ניתן לבצע את החישובים באופן ידני.
הגדרה פורמלית ללוח 2x2.
נתון לוח השכיחות הבא מסדר formula_1 עבור שני משתנים, formula_2 ו-formula_3:
כאשר formula_4. בלי הגבלת הכלליות נניח כי formula_5.
השערת האפס אומרת כי המשתנים formula_2 ו-formula_3 הם בלתי תלויים.
אם נניח כי סכומי השורות והעמודות formula_8 ידועים וקבועים, אזי ההסתברות כי השכיחות של התצפיות במדגם עבורן formula_9 ו-formula_10 היא formula_11 ניתנת לחישוב על ידי שימוש בהתפלגות ההיפרגאומטרית:
formula_12
תחת השערת האפס, הערך הצפוי של formula_11 הוא formula_14. ערכים של formula_11 הקטנים מהערך הצפוי או גדולים מהערך הצפוי מהווים עדות כנגד השערת אי התלות. לכן לפי הגדרת ערך ה-p, הוא שווה להסתברות כי תתקבל עדות השווה בעצמתה לעדות שהתקבלה במדגם formula_16 או גדולה ממנה. המשמעות היא לכן כי ערך ה-p שווה לסכום ההסתברויות של כל הלוחות האפשריים שהסתברותם שווה ל-formula_16 או קטנה ממנו.
בהינתן סכומי השורות והעמודות, השכיחות של התצפיות במדגם עבורן formula_9 ו-formula_10 יכולה להיות כל מספר שלם בין 0 לבין formula_20. לכן ערך ה-p של מבחן פישר הוא formula_21
שימו לב כי זהו מבחן דו-צדדי, במובן שעדות נגד השערת היא התלות יכולה להתקבל גם מערכי formula_22 הקטנים מ-formula_11 וגם מערכי formula_22 הגדולים מ-formula_11. ניתן להגדיר גם מבחן חד צדדי, שבו עדות נגד השערת היא התלות יכולה להתקבל רק מערכי formula_22 הקטנים מ-formula_11 . במקרה זה
formula_28
דוגמה.
בקורס "מבוא לסטטיסטיקה" לומדים 24 סטודנטים, מחציתם גברים ומחציתם נשים. 10 מהם לומדים לקראת המבחן, ו-14 התייאשו והפסיקו ללמוד. האם יש קשר בין מין הסטודנט לבין גישת הסטודנטים למבחן (לומדים או מיואשים)? נתוני הסטודנטים מוצגים בלוח השכיחות הבא:
ההסתברות כי בהינתן סך השורות וסך העמודות יתקבל לוח השכיחות הזה בו formula_29 היא:
formula_30.
מכיוון שכאן formula_31, נחשב את ערכי formula_32 כעבור כל ערכי formula_22 מ-0 ועד 10.
תוצאות החישובים נתונות בטבלה הבאה:
לכן formula_34. בהנחה כי החלטנו מראש לבדוק את השערת אי התלות ברמת מובהקות formula_35 נדחה את השערת האפס של אי התלות בין מין הסטודנט וגישתו למבחן.
בתוכנת R ניתן לחשב את מבחן פישר הדו צדדי לנתונים אלה על ידי הפקודה:
ביקורת.
מספר חוקרים טענו כי בפועל רמת המובהקות של מבחן פישר נמוכה מרמת המובהקות המוצהרת
. במילים אחרות, אם מבצעים את מבחן פישר ומשתמשים ברמת מובהקות formula_36, ההסתברות לטעות מסוג ראשון (דחיה מוטעית של השערת האפס) בדרך כלל קטנה n-formula_36. הדבר נובע מחיוב ערך ה-p על סמך התפלגות בדידה. עם זאת, המונח "טעות מסוג ראשון" מוגדר בהקשר של מבחני יחס הנראות על פי הלמה של ניימן ופירסון, ומבחן פישר אינו מבחן יחס נראות.
ביקורת נוספת נוגעת לכך שהמבחן מחושב תחת ההנחה כי ההתפלגויות השוליות של המשתנים נתונות
. המבחן יהיה מדויק רק עבור ההתפלגות המותנית של לוח השכיחות בהינתן ההתפלגויות השוליות, אך אינו מדויק ביחס ללוח השכיחות המקורי, מכיוון שבמדגם נוסף מאותו גודל עשוי להתקבל לוח שכיחות עם התפלגויות שוליות שונות. ניתן לבנות מבחן מדויק שאינו מותנה בהתפלגויות השוליות. מבחן ברנרד הוא דוגמה למבחן כזה.
ארוניסט
משה טייטלבוים (פירושונים)
מאזדה פארקוויי
מאזדה פארקוויי (באנגלית: Mazda Parkway) הוא מיניבוס מתוצרת יצרנית הרכב היפנית מאזדה, אשר יוצר בין השנים 1974–1977.
יוצרו 46 יחידות מדגמי "מאזדה פארקוויי" (דור ראשון) אשר בהם הורכב מנוע ונקל.
דגמי "מאזדה פארקוויי" מהדור הראשון הוגדרו כמיניבוסים מהודרים בני 26 מקומות ישיבה, שכללו: מערכת חימום, מיזוג אוויר בשלושה שלבים ורדיו הכולל אפנון תדר (FM) ואפנון משרעת (AM).
הר ברוסטר (אלברטה)
הר ברוסטר (באנגלית: Mount Brewster) הוא הר ברכס ורמיליון בהרי הרוקי הקנדים, בשטח הפארק הלאומי באנף, בפרובינציית אלברטה שבקנדה.
גובהו של ההר 2,859 מטרים מעל פני הים.
ההר מתנשא לגובה של 116 מטרים מעל סביבתו.
היסטוריה.
מקור השם.
שמו של ההר ניתן לו על ידי תום וילסון (Tom Wilson) בשנת 1929. ההר נקרא על שם ג'ון ברוסטר, שהיה אבי משפחת ברוסטר מהעיר באנף.
הטיפוס על ההר.
הראשונים שטיפסו על ההר היו ה. וו. גרינהאם (H. W. Greenham) וד. פיליי (D. Pilley) בשנת 1926.
ליגת ג'פניקה
ליגת JAPANIKA
הר ברוסטר
הר ברוסטר (ניו זילנד)
הר ברוסטר (באנגלית: Mount Brewster) הוא הר בשטח רכס ורמיליון בהרי האלפים הדרומיים, בשטח הפארק הלאומי הר אספירינג, באזור החוף המערבי של אי הדרומי שבניו זילנד.
ההר נמצא דרומית להר ברוסטר - גבעה בשם זהה.
גובהו של ההר 2,516 מטרים מעל פני הים.
ההר מתנשא לגובה של 938 מטרים מעל סביבתו.
תיירות.
הר ברוסטר נחשב לאחד מאתרי הטיפוס האלפיני הטובים בניו זילנד.
בית הולשטיין-גוטורפ (הענף השוודי)
בית הולשטיין-גוטורפ, הוא ענף של בית אולדנבורג, אשר שלט בשוודיה בין השנים 1751–1881, ובנורווגיה בין השנים 1814–1818. השושלת הנוכחית, בית ברנדוט, דה יורה היא גם ענף של בית הולשטיין-גוטורפ, מאחר שהמלך האחרון מבית הולשטיין-גוטורפ אימץ את המלך הראשון מבית ברנדוט, קרל הארבעה עשר, מלך שוודיה.
היסטוריה.
בשנת 1743 אדולף פרדריק, נסיך הולשטיין-גוטורפ נבחר לנסיך הכתר של שוודיה, כוויתור שוודי לרוסיה, מתוך אסטרטגיה להשגת שלום לאחר אסון המלחמה של אותה שנה, והוא הפך להיות מלך שוודיה בשנת 1751.
גוסטב השלישי, מלך שוודיה, בנו הבכור של אדולף פרדריק, היה נלהב מהעובדה שסבתא רבתא-רבא שלו הייתה צאצאית של בית ואסה, והביע את רצונו כי השושלת תיקרא אף היא "בית ואסה", אולם לא הייתה דרך יעילה לכפות את השינוי הזה. ההיסטוריונים אף הם לא קיבלו את השינוי, ובשל כך הבית מכונה בית הולשטיין-גוטורפ.
בשנת 1809, בנו של גוסטב השלישי, גוסטב הרביעי אדולף, מלך שוודיה הודח בעקבות אובדן פינלנד, ועם מותו של דודו, קרל השלושה עשר, מלך שוודיה בשנת 1818, נכחדה השושלת בשוודיה. בשנת 1810, ז'אן בפטיסט ברנדוט, שהיה מרשל צרפת, נבחר ליורש העצר, והפך למייסד השושלת הנוכחית השוודית, שושלת בית ברנדוט.
בשנת 1836, גוסטב, בנו של המלך המודח גוסטב הרביעי אדולף, קיבל את התואר נסיך ואסה באוסטריה, עם זאת, השימוש בשם זה הפסיק כאשר ילדו היחיד של הנסיך ששרד, בתו קרולה מוואסה מתה ללא ילדים.
נישואיו של גוסטב החמישי, מלך שוודיה עם ויקטוריה, נסיכת באדן בשנת 1881 איחד את בית ברנדוט עם בית הולשטיין-גוטורפ, מאחר שוויקטוריה הייתה נינתו של המלך המודח גוסטב הרביעי אדולף.
דב בער מבוליחוב
דב בער בירקנטל (ברזובר) מבולחוב (1723–1805) היה סוחר ולמדן יהודי מגליציה של המאה ה-18, הידוע בעיקר בזכות ספר זיכרונותיו, שהוא בעל ערך היסטורי ותיעודי רב.
ביוגרפיה.
דב בער מבולחוב היה סוחר יין. הוא היה גם למדן שנמשך גם להשכלה ולחכמות חיצוניות (לפני חדירת תנועת ההשכלה לאזורו). לצד עיסוקו המסחרי, היה גם שתדלן יהודי, שכן היו לו ידיעות בשפות לא יהודיות: הוא שלט היטב בשפה הפולנית, אך ידע משהו גם בלטינית, צרפתית וגרמנית. כך למשל, שימש מתורגמן לעברית בעת הפולמוס מול הפרנקיסטים בקתדרלה של לבוב בשנת 1759.
לצד המסחר ביין, סחר גם בדגים מלוחים, בבשמים ובשעווה, וממשלח יד זה התפרנסו הוא ובני משפחתו. (הוא נתאלמן מאשתו השנייה בשנת 1793). דב בער ייבא יינות מהונגריה לבולחוב – שם היה הבסיס הלוגיסטי – ומשם ללבוב, שם ניהל את עסקיו בשותפות עם סוחר ארמני.
ספר זיכרונות.
את זכרונותיו כתב דב בער בעברית. הזכרונות מתארים את העיירה בולחוב ואת קורותיה של יהדות גליציה במאה ה-18, בתקופה של מעל 50 שנה. את זכרונותיו כתב דב בער לאחר פטירת אשתו השנייה (בשנת 1793).
בזכרונותיו סיפר דב בער על עצמו, על משפחתו, על סביבתו, ועל מסעותיו והרפתקאותיו. אגב כך הוא גם מספר על אירועים היסטוריים שונים להם היה עֵד ושותף – הוויכוח עם הפרנקיסטים; ביטולו של ועד ארבע ארצות בידי שלטונות פולין ועריכת המפקד הגדול של יהודי פולין בשנת 1764; חלוקת פולין ומשמעותה ליהודי גליציה.
הזכרונות מתעדים גם את אופן חשיבתו הטיפוסי של יהודי גליצאי בן התקופה, ואף את התמורה שחלה עם סיפוחו של האזור הפולני לממלכה מודרנית יותר. כך למשל כותב דב בער (כנראה באירוניה) כי משעה שכבשו האוסטרים את גליציה, נעלמו משם השדים שקודם לכן שרצו שם בהמוניהם. את שם המשפחה 'בירקנטל' אימץ דב בער בעקבות סיפוח גליציה ל שחייבה את נתיניה בשם משפחה.